Απόφαση του Συμβουλίου της 6ης Μαΐου 2003 για καθορισμό της Πολιτιστικής Πρωτεύουσας της Ευρώπης του 2006 (2003/399/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την απόφαση αριθ. 1419/1999/ΕΚ του Ευρωπαϊκού Κοινοβουλίου και του Συμβουλίου, της 25ης Μαΐου 1999, για τη θέσπιση κοινοτικής δράσης όσον αφορά την εκδήλωση "Πολιτιστική Πρωτεύουσα της Ευρώπης" για το διάστημα 2005 έως 2019, και ιδίως το άρθρο 2 παράγραφος 3, την έκθεση της κριτικής επιτροπής που παρελήφθη από το Ευρωπαϊκό Κοινοβούλιο, το Συμβούλιο και την Επιτροπή την 1η Οκτωβρίου 2002, ΑΠΟΦΑΣΙΖΕΙ: Άρθρο 1 Η πόλη των Πατρών ορίζεται Πολιτιστική Πρωτεύουσα της Ευρώπης του 2006. Άρθρο 2 Η πόλη των Πατρών λαμβάνει όλα τα απαραίτητα μέτρα για να εξασφαλίσει την αποτελεσματική εφαρμογή των άρθρων 1 και 5 της απόφασης αριθ. 1419/1999/ΕΚ. Βρυξέλλες, 6 Μαΐου 2003.

[Source: multi_eurlex | Tokens: 831]